بو گون کنفدراسیونلار کوپاسیندا ایکینجی تور باشا چاتاجاق. ب قروپوندا ایکی قارشیلاشما باش توتا‌جاق.
گونون اویون‌لاریندا اؤتن تورون غالیب‌لری و مغلوب‌لاری بیر-بیری‌لرینه رقیب اولا‌جاق‌لار.
5 گل‌ون وورولدوغو اویوندا آلمانیایا مغلوب اولان استرالیا ،کامرون-و سیناغا چکه‌جک. بو موسابیقه ده مغلوب اولان تیم بؤیوک احتیماللا روسیا ایله ائرکن ویدالاشما‌لی اولا‌جاق.
غالیب‌لرین قارشیلاشماسیندا ایسه آلمانیا شیلی ایله اوز-اوزه گله‌جک. بؤیوک هیجان و گرگین‌لیک وعد ائدن موسابیقه سینین نتیجه‌سی قروپ لیدئری‌نین معینلشمه‌سینده ده مهم رول اوینایا‌جاق.
کنفدراسیونلار کوپاسی  – 2017
ب قروپو
22 ژوئن
کامرون – آسترالیا
آلمانیا – شیلی
